לידיה בר-אב

לידיה בר-אב (נולדה ב-1949) היא מורה, סופרת ומשוררת ישראלית.

ביוגרפיה 
בר-אב נולדה לשמעון ואידה חסן בעיר אל-ח'ומס בצפון מערב לוב, ולה חמש אחיות ושלושה אחים. אביה היה ראש הקהילה היהודית בלוב.

ב-1950 עלתה המשפחה ארצה והתגוררה במעברת שפרעם (ידועה גם כ"גיל-עם") במשך שבע שנים, תקופה שתיארה בספרה "זעקי מעברה אהובה“. עם סיום לימודיה התיכוניים בהצטיינות במגמת חינוך בבית הספר א.ד. גורדון בחיפה, קיבלה דחיית שירות מצה"ל כדי שתוכל לצאת ללימודים באוניברסיטת חיפה.

כשהייתה בת 20 נישאה לסופר אברהם בר-אב, ולשניים נולדו שלושה בנים ובת.

בר-אב החלה לכתוב שירה, והייתה מורה ומחנכת בבית-ספר לקציני-ים בעכו. בשנת 2014 השתתפה בסדנת 'מרעיון לרומן' בהנחיית אורנה לנדאו, של "המגרה" - בית הספר של כנרת זמורה ביתן.

בר-אב מחזיקה בתואר ראשון במקרא וספרות מאוניברסיטת חיפה ותואר שני בספרות מאותו מוסד.

היא מתגוררת ביישוב עדי שבעמק יזרעאל.

יצירותיה 
 למגע החבוי (ספרית פועלים, תשנ"א 1991)
 קשורה ומותרת (עיתון 77, 1993)
 ילדה רצה וגופה סכר וחמציצים (ב' הסופר, תשנ"ו 1996)
 רוכבת על היומיום : שירים (עקד, תש"ע 2009)
 זעקי מעברה אהובה : רומן (כרמל, 2017)

קישורים חיצוניים 
 לידיה בר-אב, מתוך פרויקט "רואים את הקולות" לתיעוד מורשתם של יהודי ארצות ערב ואיראן (יוטיוב)
 מעברת שפרעם – גילעם - סיור עם הסופרת לידיה בר-אב
 לידיה בר-אב מספרת על חייה במעברת גיל-עם על פי הרומן "זעקי מעברה אהובה", יום עיון "הכצעקתה" של אוניברסיטת תל אביב (יוטיוב)

הערות שוליים 

אנשי חינוך ישראלים
בוגרות אוניברסיטת חיפה
בוגרי אוניברסיטת חיפה
ישראלים ילידי לוב
מורות בישראל
מורים בישראל
עדי: אישים
משוררות ישראליות
משוררות כותבות עברית
משוררים ישראלים
נשות חינוך ישראליות
סופרות ישראליות
סופרות כותבות עברית
סופרים ישראלים
עולות לאחר קום המדינה: 1948–1950
עולים לאחר קום המדינה: 1948–1950
ישראלים שנולדו ב-1949
ישראליות שנולדו ב-1949